open-index/open-wikipedia-markdown huggingface dataset:
Son of Dork

**Son of Dork** (**SOD**) er et pop-punk band fra Storbritannia. Bandet ble dannet i januar 2005 av James Bourne etter det forrige bandet hans, Busted, ble oppløst. Bandet spiller mest pop punk/pop rock og kan minne om band som McFly, Blink-182, New Found Glory, Sum 41 og Green Day. Navnet Son of Dork kommer fra en scene i filmen Problem Child der settningen Son of Dork blir brukt.

Bandets debutalbum, *Welcome To Loserville*, ble gitt ut i november 2005 sammen med singelen «Ticket Outta Loserville». Deres andre singel het «Eddie’s Song» og kom i januar 2006. Bandet har også laget sangen «We're Not Alone» som er med i filmen Alien Autopsy. Bandet holder nå på med sitt andre album og skal etter planen gjennomføre turneen «Better late than never tour» i mai og juni.

## Medlemmer
* James Bourne –  vokalist / gitar
* Steve Rushton – bass / vokal 
* Chris Leonard – gitar / kor
* Danny Hall – trommer

## Diskografi
* *Welcome To Loserville* (Sluppet 21. november 2005)
# Ticket outta Loserville
# Eddie's Song
# Little Things
# Party’s Over
# Boyband
# Sick
# Slacker
# Holly..I’m The One
# Wear Me Down
# Murdered In The Mosh

## Eksterne lenker
*
One Touch

***One Touch*** er debutalbumet til den britiske soulgruppa Sugababes, utgitt i oktober 2000.

Til tross for at albumet nådde kun plass nummer 26 på de britiske albumlistene og ble sertifisert til gull av BPI, og gjorde det langt bedre i den tysktalende verden hvor den nådde opp blant topp ti i Østerrike, Tyskland og Sveits, nådde salgene av *One Touch* ikke plateselskapets forventninger, og gruppa ble fristilt fra selskapet høsten 2001.

I et intervju i mars 2009 avslørte Ponystep ved tidligere Sugababe Mutya Buena, at hun mente at *One Touch* var gruppas beste arbeid og hun fortsatt hørte på det. I 2011 dannet de opprinnelige medlemmene som hadde utgitt One Touch en ny gruppe under navnet Mutya Keisha Siobhan.

## Sporliste
#«Overload»
#«One Foot In»
#«Same Old Story»
#«Just Let It Go»
#«Look at Me»
#«Soul Sound»
#«One Touch»
#«Lush Life»
#«Real Thing»
#«New Year»
#«Promises»
#«Run for Cover»

## Referanser


## Eksterne lenker
* 
*
Angels with Dirty Faces (Sugababes-album)

***Angels with Dirty Faces*** er den andre albumutgivelsen til den britiske soulgruppa Sugababes, utgitt i august 2002.

## Sporliste
#«Freak Like Me»
#«Blue»
#«Round Round»
#«Stronger»
#«Supernatural»
#«Angels with Dirty Faces»
#«Virgin Sexy»
#«Shape of My Heart»
#«Just Don't Like This»
#«No Man No Cry»
#«Switch»
#«More Than a Million Miles»
#«Breathe Easy»

## Kilder
* 

## Eksterne lenker
*
Viktige årstall i Jerusalems historie

**Viktige årstall i Jerusalems historie** er her satt opp i en liste:

* 1000 f.Kr. – kong David gjorde Jerusalem til hovedstad og religiøst sentrum i sitt rike.
* 332 f.Kr. – Aleksander den store la Jerusalem under makedonisk herredømme. Tida som fulgte ble kalt den hellenistiske tida.
* 63 f.Kr. – Romerne okkuperte byen Jerusalem.
* 70 e.Kr: Jødene gjorde opprør, romerne la Jerusalem i ruiner. Tempelet ble ødelagt.
* 135 – Et jødisk opprør gjorde at romerne innførte dødsstraff for de jødene som kom innen synsvidde av byen.
* 381 – Kristendommen ble statsreligion og byen ble en kristen by der jødene ble forfulgt.
* 634 – Innledningen på en nesten 500-årig muslimsk periode. Forholdsvis rolig periode for jødene.
* 1099 – Korstog mot det muslimske Jerusalem. Alle ikke-kristne i byen ble drept.
* 1517 – Det ottomanske riket og sultan Yavuz Selim erobrer Jerusalem. 
* 1535-38 – Den Ottomanske Sultan Suleyman bygger muren rundt gamlebyen.
* 1948 – FN proklamerte staten Israel, den erklærte seg selvstendig med Jerusalem som hovedstad. Fem araberland gikk til krig mot Israel.
* 1950 – Våpenhvile undertegnes, men Jordan nekter Israel adgang til de hellige stedene i øst-Jerusalem.
* 1967 – Seksdagerskrigen. Israel erklærte Jerusalem som hovedstad for alltid.
* 1988 – Den palestinske frigjøringsorganisasjonen, PLO, erklærte Jerusalem som hovedstad i en palestinsk stat.
Blystadlia

**Blystadlia** er et boligområde bestående av boligblokker, rekkehus, samt eneboliger som ligger i Rælingen kommune på grensen til Lørenskog kommune. Området har en beliggenhet i en sør- og vestvendt li i Rælingsåsen mellom 240 og 282 meter over havet, og ligger om lag 20 kilometer fra Oslo sentrum retning nordøst. Blystadlia ble utbygget på slutten av 70-tallet. 

Grunnkretsen Blystadlia hadde 2484 innbyggere pr. 2019. 

Blystadlia har et eget butikk-senter, barneskole, frisør og,bussholdeplass. Årlig arrangeres også utendørsarrangementet "Blystadlia-dagen". Blystadlia er forøvrig et familievennlig område befolket av unge så vel som gamle.

## Referanser




## Eksterne lenker
*
MG42

**MG42** (Maschinengewehr 42) er et tysk maskingevær fra andre verdenskrig.

MG42 ble tatt i tjeneste av Wehrmacht og Waffen-SS i andre halvdel av andre verdenskrig, og er en videreutvikling av MG34. Den startet produksjonen i 1942 og var ment å supplere og erstatte den tidligere MG 34, som var dyrere og tok mye lengre tid å produsere, men begge våpnene ble produsert til slutten av andre verdenskrig. 

MG42 er regnet for å være en av de bedre utviklede maskingeværene under andre verdenskrig. MG42 benyttet seg av 7,92 x 57 mm Mauser standard tyske patroner for rifle, ladet i ammunisjonsbelter av metall, på 50 patroner i trommelform eller 250/50 kuler med ammunisjonbokser. Med en skuddhastighet på 1&nbsp;200-1&nbsp;500 skudd i minuttet var det også det raskest-skytende våpenet utviklet under krigen. Amerikanerne ble så imponert over MG42 under krigen at de prøvde å lage sin egen variant, uten å lykkes.

MG3, som ble tatt i bruk av Norges forsvar etter andre verdenskrig, er en modifisering av MG42, tilpasset 7,62 mm NATO kaliber. 

###### Rekkevidde
Maskingeværet har en effektiv rekkevidde på 200-2&nbsp;000 meter med jernsikte og 3&nbsp;500 meter med affutasje.

###### MG 42 kallenavn
Grunnet skuddtakt fikk geværet kallenavnet «Hitlersagen» (tysk: «*Hitlersäge*», engelsk: «*Hitlers Buzz Saw*») blant allierte soldater, og det ble lagd treningsfilmer for amerikanske soldater i hvordan å takle de psykologiske virkningene geværets nærvær hadde.

## Bilder

DCB Shooting MG42 Roller system.JPG|MG 42 / MG 3 mekanisme.
MG42-Display.jpg|Flere konfigurasjoner av MG42.
MG74 auf Dreibein.jpg|Etterløperen MG74, brukt av blant annet det østerrikske forsvaret.
MG42 Feldlafette.jpg|MG 42 montert på Lafette 42 stativ.
Bastogne Historic Walk 2010- Cobru (5270978442).jpg|MG 42 montert på en *Lafette 42 lavett*.


## Se også
* Liste over maskingeværer

## Referanser
Taller in More Ways

***Taller in More Ways*** er den tredje albumutgivelsen til den britiske soulgruppa Sugababes, utgitt i oktober 2005.

## Sporliste
#«Push the Button»
#«Gotta Be You»
#«Follow Me Home»
#«Joy Division»
#«Red Dress»
#«Ugly»
#«It Ain't Easy»
#«Bruised»
#«Obsession»
#«Ace Reject»
#«Better»
#«2 Hearts»

## Eksterne lenker
*
Ulrik Fredrik Rosing

**Ulrik Fredrik Rosing** (født 17. desember 1776 i Fredrikstad, død 1841 i Horsens) var en norsk prest. Han ble kjent for sin innsats for de norske og danske fangene som satt i engelsk fangenskap (prisonen) under Napoleonskrigene.

Ulrik måtte gå på Christiania katedralskole frem til 1796, og i 1799 hadde han endog en teologisk embetseksamen. Han ble ansatt som prest i den dansk-norske lutherske kirken i London i 1801 og virket der til han fikk innvilget avskjed i 1811 og virket som prest i Horsens frem til sin død i 1841. Den 28. januar 1811 ble han utnevnt til ridder av Dannebrogordenen.

I Londontiden var Ulrik en viktig støtte for de nær syv tusen danske og norske fangene som satt i engelske fengsel etter å ha tatt del i Napoleonskrigen på fransk side. Han holdt gudstjenester ombord i fangeskipene, formidlet brev hjem, samlet inn penger som han omsatte i gaver til fangene (såpe, tobakk, klær, bøker). Han besørget endog fem tusen nytestamenter og ei salmebok. Rosing opprettet en konfirmasjonsskole for de yngste fangene. Efter krigen belønnet de hjemvendte fangene Ulrik med en medalje av gull.

## Familie
Han var sønn av toller Hans Rosing og Hedevig Rothenburg. Faren var av Rosing (slekt), og oldebarn av Christianiabispen Hans Rosing. Ulrik var oppkalt etter sin bestefar som igjen var oppkalt etter sin tippoldefar Hans Rosings nære venn, stattholder Ulrik Frederik Gyldenløve. Rosings datter Hedevig Rosing (1825–1913) ble en aktet lærer for døvstumme og kvinnesaksforkjemper i Kristiania og publiserte en beretning om Ulrik i *[[Folkevennen]]* i 1875 («Prisonlivet 1807–14»).

## Referanser


## Litteratur
* Roos, Carl: *Prisonen. Danske og norske krigsfanger i England 1807-14*
Gravemaskinen Gunda

***Gravemaskinen Gunda*** (engelsk: *Mike Mulligan and his steam shovel*) er en amerikansk barnebok skrevet og illustrert av forfatterinnen Virginia Lee Burton, første gang utgitt i 1939.

Den norske oversettelsen er utført av Kjartan Fløgstad og ble utgitt av Den norske Bokklubben i et opplag av 40&nbsp;000 i 1973.

Boken forteller historien om gravemaskinføreren Måns Mikkelsen og hans dampgravemaskin Gunda som møter problemer da de nye dieselgravemaskinene kommer.

## Eksterne lenker
* Les utgaven fra 1973 på ''Bokhylla.no''
* «Burton, Virginia Lee: Gravemaskinen Gunda», omtale på *Barnebokkritikk.no*
Peter Østbye (skiprodusent)

**Peter Schou Østbye** (født 29. september 1887 i Kristiania, død 7. desember 1979) var en norsk langrennsløper og produsent av ski og skismøring. Han grunnla og drev Splitkeinfabrikken i Brugata 3c i Oslo, og var den første i Norge som startet produksjon av såkalte *splitkeinski*, ei ski som var limt sammen av flere lag med tre. Patentet på dette hadde han kjøpt fra Bjørn Ullevoldsæter Skifabrikk. 

Peter Østbyes aner på farssiden er fra gården Østby i Romedal i Stange på Hedmarken. Bestefaren Anders Østbye (1820–1903) var farver og bodde som Peter og faren hans i Brugata 3c, men Anders var født på Østby. Bror til Anders, Gulbrand Østbye (1818–1905) ble lensmann på Veøy i Romsdal. Sønn til Gulbrand het også Anders Østbye (1849–1928), og han grunnla sammen med en annen kar Gjøvik støperi og mekaniske verksted i 1890. Far til Peter var Konrad Marius Østbye (1857–1919) født i Kristiania, også farver i Brugata 3c.

De kjente skiløperne Trygve og Sverre Brodahl og deres yngre bror Odd jobbet i en tid på Østbyes fabrikk, før Sverre og Ivar Alme etablerte skiprodusenten Alme & Brodahl på Hønefoss.

I tillegg til å produsere ski produserte Østbye også sin egen skismøring. Han fikk patent på framstilling av klister den 20. desember 1913, under navnet *Østbyes klister*. Mixolin universalklister revolusjonerte skisporten. Med egenprodusert smøring vant også Østbye over storfavoritten Lauritz Bergendahl på 18 km i Holmenkollen i 1914, noe som vakte stor oppsikt.

Peter Østbye var gift med Halldis Neegaard Østbye (1898–1983), en antisemittisk forfatter tilknyttet Nasjonal Samling (NS) før og under andre verdenskrig. Østbye var selv medlem av NS og sympatiserte med nazistene. Både han og kona var til stede på Nasjonal Samlings første partiting den 28. januar i 1934. Etter krigen ble han dømt for landssvik og måtte sone to år i fengsel. Dommen medførte også at han måtte betale erstatning. Som følge av det siste ble blant annet Splitkeinfabrikken solgt, til Laila Schou Nilsen i 1947, for å kunne dekke Østbyes forpliktelser. Han beholdt imidlertid rettigheten til skismørningen og eiendommen i Brugata 3c. Kona Halldis Neegaard Østbye fikk sju år i fengsel.

Splitkeinfabrikken ble i 1950 flyttet til Hønefoss og fusjonert med skiproduksjonen til Alme & Brodahl. På Hønefoss hadde Alme & Brodahl startet produksjon av splitkeinski fra høsten 1937, og skimerket Splitkein var et resultat av sammenslåingen. Splitkeinski var en videreutvikling av den berømte Brodahl-skia og hadde sine største meritter under de olympiske vinterlekene i Oslo i 1952 og Cortina d'Ampezzo i 1956, da Hallgeir Brenden vant gull på henholdsvis 18 km og 15 km med slike ski.

Østbye Skiwax AS eies i dag av Norsk Skieventyr AS i Kviteseid og har adresse Morgedal.

## Referanser




## Kilder
* ''Ringerike''  Hefte nr. 75 (2003), s. 40–41. ISBN 82-996833-0-0
Minsk-avtalen

**Minsk-avtalen** av 8. desember 1991 mellom Ukraina, Belarus og Russland, markert den formelle avvikling av Sovjetunionen.

Avtalen ble undertegnet på et møte på en datsja i Białowieżaskogen i Belarus. Deltagerne på møtet var daværende presidenter Boris Jeltsin fra Russland, Stanislav Sjusjkevitsj fra Belarus og Leonid Kravtsjuk fra Ukraina. Om kvelden den 8. desember sendte de ut en pressemelding via TASS der de erklærte at «Vi, republikken Belarus, den russiske rådsrepublikken og Ukraina erklærer at Sovjetunionens eksistens som folkerettssubjekt og som geografisk-politisk realitet har opphørt å eksistere».

Den sovjetiske presidenten Mikhail Gorbatsjov hadde lenge arbeidet for en reform av unionen, men avtalen etablerte et nytt forbund uten sentral politisk ledelse, Samveldet av uavhengige stater (SUS).

Den 25. desember 1991 gikk Gorbatsjov av, og Jeltsin overtok makten. Unionen var allerede politisk død, da delrepublikkene, deriblant Russland, allerede hadde overtatt all styring.

Før oppløsningen den 25. desember 1991 bestod unionen av 15 republikker, hvorav Russland var størst både areal- og befolkningsmessig. Dagen etter var Sovjetunionen offisielt oppløst, og innen slutten av året var alle sovjetiske institusjoner nedlagt.

## Referanser
Kristian Østberg

**Kristian Østberg** (født 8. november 1867 i Grue, død 21. februar 1942 i Ås) var en norsk jurist, høgskoledosent og folkeminnesamler innenfor emnet *Norsk bonderett*.

Østberg, som var bondesønn, gikk på underoffiserskole 1885-89, og var sersjant i *Kristiania linjebataljon* 1889-95. Samtidig tok han eksamen på Asker seminar i 1892, og var 1892-1904 lærer i Brevik, Trondheim og Kristiania. Samtidig med læreryrket studerte han, tok artium i 1900 og ble cand.jur. i 1905. Fra 1906-1908 studerte han videre i København, Berlin, Würzburg og München. Fra 1909 til 1918 arbeidet han i Statsrevisjonen, hvoretter han ble ansatt som *høgskoledosent i rettslære og nasjonaløkonomi* ved NLH, Ås. 

Østbergs faglige interesse rettet seg mot folkloristikken. Allerede i 1901 fikk han sitt første stipend fra Universitetet for å samle folkeminne fra Finnskogen. Fra 1903 reiste han årlig rundt i landet for å samle inn folketradisjon omkring *sedvanerett* og *bonderettslig tradisjonsmateriale*. I 1904 fikk han som jusstudent H.K.H. Kronprinsens gullmedalje for avhandlingen *Giv en paa egne undersøgelser af den lokale retspraksis og bondens retsopfatning bygget fremstilling af de til kvægleie knyttede sædvanemæssige retsregler i et eller flere amter*. Østberg forfulgte temaet, og ble fra 1912 statsstipendiat for å arbeide videre med emnet. Første bind av *Norsk bonderet* utkom i 1914, og gav ham en doktorgrad i 1915: *Av kreaturbrukets rets- og sedvaneregler*. 

Arbeidet var et forbilledlig innsamlingsarbeid, kulturhistorisk sett, men har hatt liten betydning for rettspleien.

## Litteratur
* *[[Grue kirke-brannen|Kirkebranden i Grue]] 1ste pinsedag 1822 / Beretninger m. m. samlede og udg. af Kristian Østberg*. 1897
* *Juridiske examensopgaver*. 1902
* *Finnernes Bosættelse i Solør*. 1903
* *Bonderetsstudier i Trøndelagen*. 1903
* *De utvalgte 1673-1709*. 1912
* *Primstaven*. 1912
* *Norsk bonderett. 1. Av kreaturbrukets rets- og sedvaneregler*. 1914
* *Norsk bonderett. 2. Tjenesteforhold, lotkontrakter*. 1918
* *Norsk bonderett. 3. Smaa bonderetslige og retshistoriske avhandlinger og artikler*. 1922
* *Teoretisk socialøkonomik : En kortfattet oversigt*. 1923
* ''Svartboka''. 1925
* *Norsk bonderett. 4. Av tømmerdriftens rets- og sedvaneregler*. 1926 
* *Norsk bonderett. 5. Sedvaner i granneforhold*. 1928 
* *Norsk bonderett. 6. Seterbruket i Norge : med et tillegg om årets – især landbrukets – merkedager*. 1930
* *Norsk bonderett. 7. Føderåd – gjerder, norrøne bondevedtekter*. 1932 
* *Norsk bonderett. 8. Av saltvannsfiskerienes sedvaneregler.* 1934
* *Norsk bonderett. 9. Husmannen ; Gammelnorsk primitiv hvalfangst ; Landslott*. 1934
* *Norsk bonderett. 10. Bonderett (foredrag) ; Torvskurrettigheter ; Tillegg til tidligere bind ; Norrøn bondetrygd ; Bør*. 1935
* *Norsk bonderett. 11. Fellesskap i jord og skog ; Heimerett ; Brukspant ; En gammel skikk*. 1936
* *Norsk bonderett. 12. Deler av og tilbehør til fast eiendom ; Brenntorvforhold ; Husbehovsrett ; Seter i annen manns skog ; Bonderettsforskingen*. 1939
* «Finnskogene i Norge». I: *Norsk geografisk tidsskrift* 1931-1939. Som bok: Grue, 1978
## Referanser
Henry Glaß

**Henry Glaß** (født 1953) er en tysk tidligere skihopper. Han var aktiv i 1970-årene og representerte DDR.

Han fikk sin første internasjonale mesterskapsmedalje som 16-åring, da han tok sølv i junior-EM 1969. Han debuterte i den tysk-østerrikske hoppuka i 1970/71, og allerede året etter ble han nr. 2 sammenlagt, bak nordmannen Ingolf Mork. Denne prestasjonen gjentok han åtte år senere.

Hans beste prestasjon var under OL i Innsbruck 1976, der han tok bronse i den store bakken (K90). Glaß tok sølv i normalbakken (K70) under VM 1978 i Lahtis og bronse under VM i skiflyging 1977 i Vikersund.

Etter sin aktive karriere har Glaß vært trener, bl.a. assisterende forbundstrener for det tyske hopplandslaget.

## Referanser


## Eksterne lenker
*
Skjæveland gamle bru

**Skjæveland gamle bru** er en bro over elva Figgjo på Jæren. Midten av broen utgjør grensen mellom Klepp kommune og Sandnes kommune. 

Broen ble  ferdig i 1853. Byggematerialet er for det meste stein, bygget som en kombinert stenhvelv- og stenhellebru (utkragingsbru). Broen er 100 meter lang. Den ble bygget som en del av Vestlandske hovedvei, og var den første broen i Rogaland fylke som ble bygd for kjøretøy.

Broen ble tegnet av Ingebret Mossige, lensmann og vei-inspektør i Time kommune. Gabriel Høyland (1820–1907) ledet byggingen av broen. I 1966 ble det åpnet en ny bro for fylkesvei 44, og Skjæveland gamle bru har etter dette blitt benyttet til gang- og sykkelvei. Den ble restaurert i 1985, og ble i 2002 tatt med i Nasjonal verneplan for veger, bruer og vegrelaterte kulturminner.

## Se også
* Skjævelandsbrua
* Liste over broer i Norge
* Liste over broer i Norge etter lengde

## Eksterne lenker
* Jærbladet: Vernar gangsteinar og Skjævelandbrua
* Nasjonal verneplan for veger, bruer og vegrelaterte kulturminner (se avsnitt om Skjæveland bru)
Choiseul

**Choiseul** er ei av Salomonøyene. Det er den største øya (2 971 km²) i Choiseul-provinsen, som i tillegg består av  øyene Taro, Vaghena og Rob Roy. 

Den første europeeren som kom til øya var sannsynligvis den spanske oppdagelsesreisende Álvaro de Mendaña de Neira i 1568. Han gav den navnet San Marcos. Stedet var så mer eller mindre glemt i rundt 200 år før franskmannen Louis Antoine de Bougainville kom dit. Han gav øya navn etter utenriksminister Étienne-François, greve av Choiseul (1719–1785). 

Fram til 1899 var Choiseul en del av de tyske Salomonøyene. Øya blei så innlemma i den britiske kolonien fram til uavhengigheten i 1978. 

Under andre verdenskrig var øya delvis okkupert av japanske styrker. 28. oktober 1943 og ei uke videre gjennomførte fallskjermjegere fra US Marines flere raid mot japanerne. De allierte hadde planer om landgang på øya Bougainville, og hensikten med angrepet på Choiseul var å avlede oppmerksomheten fra dette. 143 japanere og 14 US-amerikanere blei drept i kampene.
7 × 33 mm Sako

**7 × 33 mm Sako** er en patron for rifle utviklet av den finske våpenprodusenten Sako. Det første våpenet kamret for denne patronen het L46, og kom i 1946.

Patronen var spesielt godt egnet for toppjakt på tiur og orrfugl. 7 mm kaliber ble valgt for å sikre god effekt med helmantel på storfugl. Hylsehodet på patronen har samme dimensjoner som 9 x 19 mm Luger, noe som visstnok henger sammen med dårlig tilgang på verktøy like etter andre verdenskrig. Det fantes massevis av utstyr etter produksjonen av 9 mm maskinpistoler under krigen, og dermed ble denne dimensjonen brukt.

## Ytelse
Hastigheten er ganske høy for den vesle hylsa, dvs. 725 m/s med en kule på 5,1 g (78 grain). Det gir en forholdsvis flat kulebane. Anslagsenergien er for lav til at patronen kan brukes på rådyr i dag, men med hjemmeladninger vil det være mulig å oppnå høy nok hastighet. Sako tilbyr ammunisjon med både helmantel og blyspiss med samme kulevekter og ytelse.

## Se også
* Liste over patrontyper
* 7 mm-kaliber

## Referanser




## Eksterne lenker
* SAKOs offisielle hjemmesider
* En nordisk småviltspesialist
Julie Scott

**Julie Scott** (født 24. august 1958 i St. Louis i Missouri i USA) har siden 2000 vært stormester for den engelsk-talende jurisdiksjon av Rosenkorsordenen A.M.O.R.C. i Nord-Amerika. Hun ble gjenvalgt som stormester i 2005.

## Referanser
Palett

**Palett**, også kalt **malerpalett**, **fargepalett** og liknende, er en plate som en kunstmaler bruker til å blande og tynne ut malerfarger på. Ordet stammer fra latin *pala* som blant annet betyr *spadeblad* og *skulderblad*. Paletten er kjent fra renessansen.

En klassisk palett er en flat, tynn plate, ofte oval, med tommelfingerhull slik at kunstneren får fingrene ledig til samtidig å holde penslene som er i bruk. Den er laget av lakkert treverk eller kryssfinér. Ved oljemaling kan ha kopper for løsemiddel og malerolje hengende på kanten av paletten. Det er også paletter i metall, porselen og plast, gjerne med groper for flytende vannfarger. Mange kunstnere foretrekker å bruke engangstallerkener av papir med plastovertrekk for å slippe å rense paletten med palettkniv.

Ordet «palett» kan i overført betydning også brukes generelt om fargevalg og -skalaer, for eksempel koloritten i et maleri eller fargespekteret i et bildebehandlingsprogram.

## Referanser


## Eksterne lenker
* 
* ''Paletten'', side 30 i ''Maling'' (1977)
* Side 56 i ''Den store boken om maling, tegning og grafikk : teknikker og materialer'' (1980)
* ''Å legge fargene på paletten'', side 42 i ''Den store maleboken : hvordan du får tid til din hobby'' (1990)
* ''Paletter'', side 222 i ''Tegning og maling'' (1999)
Aspendos

**Aspendos** (gresk: Ἄσπενδος) er en gresk-romersk by i provinsen Antalya, Tyrkia. I antikken var Aspendos en gresk by i Pamfylia på Lilleasias sørkyst, fire kilometer nord for byen Serik i dagens Tyrkia. Byen ble grunnlagt omkring 500 f.Kr..

Byen er mest kjent for sitt godt bevarte romerske teater fra rundt 200 e.Kr. med 15&nbsp;000 plasser og enestående akustikk, og det er fremdeles i bruk. Nær teateret ligger en av Lilleasias største akvedukter, og i området finnes rundt femten kilometer akvedukter bevart, og ruinene etter en basilika, et nymfeum og en agora.

## Bilder

Fil:Tuerk33.jpg|Østportet (2008)
Fil:Tuerk32.jpg|Agora (2008)
Fil:Aspendos Basilica Antalya Turkey.jpg|Basilika
Fil:Aspendos_Nymphaeon.jpg|Nymphaion
Fil:Aspendos Amphitheatre.jpg|Teateret
Fil:Aspendos money.png|Mynter fra Aspendos


## Se også
* Side

## Eksterne lenker
*
Trøndelag Krigsseilerforening

**Trøndelag Krigsseilerforening** ble stiftet 26. april 1970 som landets første forening for krigsseilere og deres pårørende. Foreningen hadde lokaler i Kjøpmannsgata 89 i Trondheim, i en bygning som tidligere har vært kommandantbolig for Brattøra Bastion, senere tollbod og kontorer for havnevesenet.

Foreningen var medvirkende til at Norges Krigsseilerforbund ble stiftet i oktober 1970, og til at bladet *Krigsseileren* ble etablert samme høst. I 1982 var foreningen ansvarlig for å få reist Krigsseilermonumentet i Trondheim, utført av Kristofer Leirdal. Hvert år har foreninga holdt minnegudstjeneste i *Minnehallen* i *Sjømannshjemmet* på Lade for å minnes sjømenn som mista livet på havet.

Trøndelag Krigsseilerforening mottok Sør-Trøndelag fylkes kulturpris i 1998.

Foreningen ble nedlagt i 2012. 

## Referanser
De fire hundre (oligarki)

**De fire hundre** (gresk: οἱ τετρακόσιοι, *hoi tetrakósioi*) var et kortlivet oligarki som hadde makten i Athen under Peloponneskrigen, fra juni til september 411 f.Kr., etter **det athenske kuppet i 411 f.Kr**. Oligarkiet ble initiert av Alkibiades' lovnad, sommeren 412 f.Kr., om å skaffe persisk hjelp for athenerne mot Sparta, i bytte mot at oligarkiet styrte i stedet for demokratiet. Bevegelsen var anført av et antall velstående athenere, som hadde maktposisjoner i den athenske hæren ved Samos, i samarbeid med Alkibiades. Forhandlingene med Alkibiades falt sammen, da det viste seg at han ikke klarte å levere det han lovte, men lederne av den oligarkiske bevegelsen fortsatte med sine planer, og klarte til slutt å overta kontrollen i Athen.

Etter en finansiell krise etter den athenske hærens feilslåtte Sicilianske ekspedisjon i år 413 f.Kr., begynte noen høytstående athenere – som lenge hadde mislikt det brede demokratiet i bystaten – å ønske en oligarkisk stat ledet av eliten. De mente dette styret ville gi bedre håndtering av utenlands-, finans-, og krigspolitikk. 

I mai 411 f.Kr. møttes den athenske folkeforsamlingen, og forsamlingen ble presset til å velge fem menn som der igjen hadde oppgaven om å velge ut 400 menn. Disse 400 skulle herske i Athen for en liten periode, for deretter å overgi makten til en større gruppe på 5000.

## Referanser
Linolje

**Linolje** er olje fra de malte frøene fra planten lin og er fra gammelt av brukt som bindemiddel i maling, til lakk, linoleum og kitt samt til impregnering av tre, mur, stein og lerret.

Ekte linoljemaling består av kaldpresset rå og/eller kokt linolje og mineralpigmenter.  I tillegg kan malingen tilsettes en liten andel sikkativ, for tørkeegenskapene sin del. Malingen kan tilpasses bruken ved å enten tilføre mer olje, eller vegetabilsk terpentin.   Stivnet ren linolje ligger som en svakt gulaktig lakk over der den er påført.

Over tid gulner linoljen når den ikke utsettes for lys, og herder seg over tiår til den sprekker opp (krakelerer). Dette forsøkes motvirket gjennom å legge over et strøk med ferniss eller to etter at hovedtørkingen er over, dvs. etter et års tid.

Linoljemaling er semi- diffusjonsåpen og har høy inntrengningsevne i sugende overflater som for eksempel tre, på grunn av linoljens små molekyler. At den er semi-diffusjonsåpen betyr at den ikke slipper vann inn i treverket, men slipper fukttrykk i treverket ut. Flater som er malt med linoljemaling slites fra overflaten og innover når de utsettes for vær og vind, og blir gradvis mattere. Dette er fordi linoljen trenger inn i overflaten, mens pigmentene blir liggende igjen i overflaten.  De kan da males på nytt, eller regenereres med ren, upigmentert linolje.  Vedlikeholdsintervaller regnes i dag for å være 6-20 år avhengig av lokalt klima, kvaliteten på malingen og hvilke krav man stiller til glans og farge.  Det finnes linoljemalte hus i Norge som har stått i vel 300 år uten vedlikehold og fortsatt har heldekkende fasadefarge.  Moderne, industrielt fremstilte linoljemalinger tilsettes fungicider/ soppdrepende midler og inneholder organiske løsemidler.  Etter at alkydolje som bindemiddel ble patentert under annen verdenskrig, tok alkyd over som det mest brukte bindemiddelet i industrielt fremstilt utendørs oljemaling. 

Linolje som er kaldpresset utenfor oksygen kalles linfrøolje og brukes som næringstilskudd (helsekost).

## Referanser


## Eksterne lenker
*Male med linoljemaling - dette bør du vite!. byggogbevar.no. Besøkt 4. mai 2021.
Hammurabis lover

**Hammurabis lover** er en gammelbabylonsk lovsamling, en av verdens mest kjente. Den ble funnet under utgravningen av det gamle Susa ved årsskiftet 1902, og er et av de merkeligste funnene fra den gamle babylonske kulturen.

Lovene er meislet inn i kileskrifttegn på et monument av hard sort dioritt. Monumentet er 2,25 meter høyt, 1,90 meter i omfang ved foten og 1,65 meter bred på toppen. Dette er den lengste og best bevarte kileskriftteksten man noen gang har funnet. Det er også hugget inn et bilde av solguden Sjamasj, som også var den guddommelige dommeren, som sitter på en trone og overleverer lovene til Hammurabi. Innskriften løper i seksten parallelle kolonner på forsiden og 28 på baksiden av monumentet.

Lovene utgjør ca. 282 paragrafer. Fem kolonner er hugget bort, noe som gjør at 35 paragrafer har gått tapt. Noen av disse kan allikevel rekonstrueres ved hjelp av leirtavler fra Assurbanipals bibliotek.

## Oversettelse
* Leonard William King: Letters and Inscriptions of Hammurabi, 3 vols. (1898–1900)

## Referanser


## Litteratur
*
*
*
*
*
*Falkenstein, A. (1956–57). *Die neusumerischen Gerichtsurkunden I–III*. München.
*Elsen-Novák, G./Novák, M.: *Der 'König der Gerechtigkeit'. Zur Ikonologie und Teleologie des 'Codex' Hammurapi.* I: Baghdader Mitteilungen 37 (2006), pp.&nbsp;131–156.
*Julius Oppert and Joachim Menant (1877). *Documents juridiques de l'Assyrie et de la Chaldee*. París.
*Thomas, D. Winton, ed. (1958). *Documents from Old Testament Times*. London and New York.
*
Trolle Rhodin

**Trolle Rhodin**, egentlig **Ola Trollheimen Rhodin**, (født 7. desember 1917, død 17. september 1997) var en svensk sirkusdirektør.

Rhodin var født i en sirkusslekt. Hans farfar var Max Aleksander, som var kjent tryllekunstner alt på 1870-tallet. Faren Brazil Jack (egentlig Carl Rhodin) var også sirkusdirektør. Trolle Rhodin fikk familien med på å etablere et nytt sirkus i 1941 – Trolle Rhodins Zoo Cirkus. Sirkuset turnerte i Sverige, Finland, Norge og Danmark, og også i Øst-Europa og flere andre land i Vest-Europa. Det var det første vestlige sirkuset som besøkte Sovjetunionen.

Zoo Cirkus var aktivt fram til 1964, da Trolle Rhodin ble artistsjef ved Ringling Bros. and Barnum & Bailey Circus, verdens største sirkus, i USA. I 1982 tok Rhodins barn Trolle jr., Carlo og Diana, sammen med deres søskenbarn Toni Rhodin, opp sirkustradisjonen igjen, og grunnla Cirkus Brazil Jack, oppkalt etter bestefaren Brazil Jack. Trolle Rhodin vendte hjem igjen til Sverige i 1990, og hjalp barna med sirkusdriften fram til han døde i 1997.

Trolle Rhodins Zoo Cirkus var i 1954 et av Sveriges første sirkus som tok i bruk trailer- og busstransport i større omfang. Overgangen fra tog- til veitransport hadde i største rekke økonomiske grunner. Men sirkuset ble også i stand til å besøke flere steder da det ikke lenger var avhengig av å transportere sirkusutstyret med tog.

En måned før Trolle Rhodin døde, fikk han Svenska Cirkusakademiens pris Årets Charlie.

## Referanser


## Kilder
* Cirkus Brazil Jack
* Trolle Rhodin in memoriam
* Circus News: Trolle Rhodin
* Artikkel i bladet *Classic Motor* nr. 4 2007: «Cirkus chauffören»
Nevskij prospekt

**Nevski prospekt** (russisk: Не́вский проспе́кт) er navnet på hovedgaten i St. Petersburg i Russland. Den er 25 meter bred og fire kilometer lang og strekker seg fra Palasstorget til Aleksandr Nevskij-klosteret. Gaten ble planlagt av Peter den store som starten på en vei til Novgorod og Moskva.

Gaten er en av Russlands mest kjente gater og er blant annet kjent for fremragende arkitektur på mange av de tilliggende bygningene, kjøpesentre med godt vareutvalg, gode hoteller og ellers alt hva en sentrumsgate har å by på. 

## Severdigheter
Det finnes en rekke severdigheter langs avenyen:
* Rastrelliske Stroganoffpalasset
* de store Nyklassistiske Kazan-katedralen
* Jugendstilistiske ''Bokhuset'' (Dom Knigi)
* Elisseeff Emporium
* en rekke kirker fra det 18. århundre
* et monoment over Katarina den store
* det enorme varehuset Gostiny dvor fra det 18. århundre
* varehuset Passagen fra det 19. århundre
* Det russiske nasjonalbiblioteket
* Anitsjkovbroen med sine hestestatuer

## Eksterne lenker
* 
* Nevsky Prospekt project — site for tourists 
* Comprehensive English site about the Nevsky Prospekt 
* Night views of the Nevsky Avenue
* Foreign churches of the Nevsky
* Palaces on the Nevsky Prospekt 
* 280+ Vintage Postcards of Nevsky Prospekt 
* Nevsky Prospekt WebCam
Ny-Georgia-øyene

**Ny-Georgia-øyene** er en del av Vestprovinsen i Salomonøyene. De ligger nordvest for Guadalcanal. De største øyene er fjellrike og dekt av regnskog. De viktigste øyene i gruppe er Ny-Georgia, Vella Lavella, Kolombangara (en sovende vulkan), Gizo, Vangunu, Rendova og Tetepare. De er omgitt av korallrev. Marovolagunen er verdens største saltvannslagune. 

De største byene er Gizo, Munda og Noro. Viktigste næringsveger er skogbruk og fiske.

## Ny-Georgia
Ny-Georgia er den største øya i Vestprovinsen. Den er rundt 72 km lang og utgjør sørsida av Ny-Georgia-sundet. Den største byen er Munda.

Under andre verdenskrig hadde Japan en base ved Munda. 30. juni 1943 ilandsatte USA tropper på øya i et felttog for å ta basen. Det tok flere uker med jungelkrig før de lyktes 5. august, og det var først i slutten av måneden at USA hadde full kontroll over øya. På naboøyene fortsatte striden til oktober. 

## Kolombangara

Kolombangara er ei nærmest sirkelrund øy med en diameter på ca. 15 km. Øya er en vulkan som når 1770 meter ved Veve-fjellet. Øya er en del av den sørlige bredden av Ny-Georgia-sundet. Den er skogkledt og har få innbyggere. De fleste bor i landsbyene Ringgi og Mongga.

Fra mai til oktober 1943 hadde Japan flere militære enheter stasjonert på øya. Det var flere sjøslag i området, blant annet slaget ved Kulabukta og slaget om Kolombangara. 

## Gizo
Gizo er hovedstaden i Vestprovinsen. Den ligger på øya med samme navn, og har rundt 10&nbsp;000 innbyggere. 2. april 2007 blei byen ramma av en tsunami.

## Kasolo
Kasolo er ei lita øy med en diameter på knapt 100 meter. Den er også kjent som Kennedy-øya etter en hendelse under andre verdenskrig. Allierte styrker satte i gang en operasjon for å avskjære en japansk forsyningskonvoi («Tokyo-ekspressen»). Torpedobåt PT-109, under kommando av seinere president John F. Kennedy (USA), deltok i operasjonen. Den blei imidlertid sjøl skutt i senk av den japanske destroyeren Amagiri. To av besetninga omkom. De øvrige elleve klarte etter fire timer å komme seg til Kasolo, om lag seks kilometer unna, og blei seinere berga herfra.
Allativ

**Allativ** er i lingvistikken en kasus i nominalsystemet. Det regnes som et lokalkasus.

Allativ betegner det som noen ting kommer til eller som noe legges på. På norsk uttrykkes allativrelasjonen vanligvis ved at preposisjonene *på* eller *til* settes foran det aktuelle ordet. For eksempel: *Jeg legger nøklene *'på** bordet'' ([[finsk]]: ''Laitan avaimet pöydä**lle***) eller ''Jeg skal gå '''til''' bilen'' (''menen auto'''lle***).
Olivia

:*For den am. skrekkfilmen fra 1983, se [[Olivia (film)]]*
**Olivia** er et kvinnenavn dannet av mannsnavnet Oliver, som kan ha opprinnelse i det gammeltyske navnet *Alfihar*, «alvehær», eller i det latinske navnet for «oliven», *oliva*. Navnet *Olivia* er kjent fra 1599, da William Shakespeare brukte det på en av rollefigurene i skuespillet *[[Helligtrekongersaften (skuespill)|Helligtrekongersaften]]*.

## Utbredelse
*Olivia* var et vanlig navn i England på 1300- og 1400-tallet og igjen fra slutten av 1900-tallet.

Navnet er kjent i Sverige fra 1700-tallet.

*Olivia* har vært et populært navn i USA siden 1990-årene.

Navnet *Olivia* var vanlig i Norge i 1880-årene og igjen fra 2000-årene og hadde en popularitetstopp med 1,4 % i 2025.

*Olivia* er i dag et vanlig kvinnenavn blant annet i USA, Indonesia og Canada.

|}

## Kjente personer med navnet
Personene i listen er ordnet kronologisk etter fødselsår.
* Olivia Holm-Møller (1875–1970), dansk skulptør og maler
* Olivia Manning (1915–1980), britisk forfatter
* Olivia de Havilland (1916–2020), britisk-amerikansk skuespiller
* Olivia Newton-John (1948–2022), britisk-australsk sanger og skuespiller
* Olivia Williams (født 1968), engelsk filmskuespiller
* Olivia Colman (født 1974), britisk skuespiller
* Olivia Munn (født 1980), amerikansk skuespiller og TV-vert
* Olivia Hack (født 1983), amerikansk skuespiller
* Olivia Wilde (født 1984), amerikansk skuespiller og regissør
* Olivia Culpo (født 1992), amerikansk modell og Miss Universe
* Olivia Rodrigo (født 2003), amerikansk sanger og skuespiller

### Oppdiktede personer
*Olivia (tegnefilmfigur), figur i filmene og tegneseriene *[[Skipper'n]]*

## Navnedag
*Olivia* har navnedag i flere land, oftest 5. mars. Den norske navnedagen er .

## Se også
* The Olivia Tremor Control, amerikansk indieband

## Referanser


## Eksterne lenker
*
Santa Cruz-øyene

**Santa Cruz-øyene** er ei øygruppe i Temotu-provinsen i Salomonøyene. Betegnelsen brukes tidvis om heile provinsen, det vil i tillegg si øyene Anuta, Fatutaka, Taumako, Reef-øyene, Tikopia og Tinakula.

Øyene ligger ca. 40 mil sørøst for de øvrige øyene Salomonøyene, og de er dermed den mest avsidesliggende delen av landet. De ligger atskillig nærmerer Vanuatu og tilhører økologisk den vanuatiske regnskogen. 

**[[Nendö]]** er den største øya i øygruppa.  Den har også vært kjent under navna Santa Cruz, Ndeni, Nitendi og Ndende. Øya er om lag 40 km lang og 22 km brei. Flateinnholdet er 505,5 km², folketallet noe over 5000. Nendö har to mindre naboøyer, Malo and Nibanga (også kalt Tömotu Neo and Tömotu Noi).

**Lata** ligger på nordvestsida av Nendö og er den største byen og provinshovedstad i Temotu. Her er det flyforbindelse blant annet til hovedstaden Honiara. 

Nest største øy er Vanikoro (173 km², folketall 800), som egentlig er to øyer, Banie og Tevai. Det høyeste punktet på Santa Cruz-øyene ligger på Vanikoro og er 924 meter over havet. Tredje største øy er Utupua (69 km², folketall 300).

Santa Cruz-øyene er geologisk relativt unge, mindre enn fem millioner år. De består hovedsakelig av kalkstein og vulkansk aske. 

Øyene blei besøkt av den andre stillehavsekspedisjonen til Álvaro de Mendaña de Neira i 1595. Mendaña døde på Nendö i 1596 etter et mislykka forsøk på å etablere en koloni på øya.

## Eksterne lenker
*
Quatis

**Quatis** er en by og kommune i delstaten Rio de Janeiro i sørøstregionen av Brasil. Kommunen grenser til nabokommunene Barra Mansa, Passa-Vinte (MG), Porto Real, Resende og Valença. Quatis har 12 200 (2006) innbyggere og dekker et areal på 286 km². Kommunen ble opprettet i 1990 ved å slå sammen to mindre kommuner.

## Referanser


## Eksterne lenker
*
Nord-Gudbrandsdal vidaregåande skule, avdeling Otta

**Nord-Gudbrandsdal vidaregåande skule, avdeling Otta** ligger i industriområdet Øya i tettstedet Otta i Sel kommune i Innlandet fylke. Skolen tilbyr studieforberedende fag og yrkesfag, og har rundt 250 elever.

Skolen har følgende studietilbud:

* Vg1: Helse- og oppvekstfag, Idrettsfag, Restaurant- og matfag, Salg, service og reiseliv, Studiespesialisering, Teknologi- og industrifag
* Vg2: Barne- og ungdomsarbeiderfag, Helsearbeiderfag, Idrettsfag, Kjøretøy, Realfag, Språk, samfunnsfag og økonomi, Transport og logistikk
* Vg3: Idrettsfag, 1-årig påbyggingsår for generell studiekompetanse, Realfag, Språk, samfunnsfag og økonomi 

## Eksterne lenker
* Skolens hjemmeside
Glottaler

**Glottal konsonant** («innlånt») er en språklyd som dannes ved at stemmespalten, eller glottis (åpningen mellom stemmebåndene), føres sammen. Vokaler er av naturen produsert glottalt, men glottale konsonanter behøver ikke å være stemte.

På norsk er det én glottal konsonant, en ustemt frikativ [h].

I Det internasjonale fonetiske alfabetet er det bare tre glottale konsonanter. Det er en stemt og en ustemt frikativ (henholdsvis [h] og [], og en glottal plosiv [].

## Eksempel

## Referanser


## Litteratur
* * Sivertsen, Eva (1967): ''Fonologi. Fonetikk og fonemikk for språkstudenter''. Oslo, Universitetsforlaget.
Edit Hovig

**Edit Gunbjørg Hovig** (født 29. desember 1923 i Overhalla, død 21. november 2007 i Trondheim) var en kordirigent fra Rissa og Trondheim. 

Hun var utdannet lærer og hadde viderutdannelse i musikk fra Northwestern University 1982. Hun begynte som dirigent i 1945, med Øvre Rissa songlag som hun dirigerte i mer enn 40 år. Andre kor hun arbeidet med var Fosenlagets sangkor, Sangkoret i BUL Nidaros og ungdomskoret Canzona og noen ad hoc-kor. I BUL Nidaros hadde hun Tove Ramlo som elev og assistentdirigent. 

Hovig mottok Sør-Trøndelag fylkes kulturpris i 1985 og Kongens fortjenstmedalje i 1994.

## Referanser
Partido Democrata Cristiano

**Partido Democrata Cristiano** er et kristendemokratisk politisk parti i Bolivia. Partiet ble grunnlagt som Partido Social Cristiano i 1954 og tok sitt nåværende navn i 1964.

## Referanser


## Eksterne lenker
*
Parti démocratie chrétienne du Québec

**Parti démocratie chrétienne du Québec** var et sosialkonservativt politisk parti i Quebec, Canada. Det ble grunnlagt i 2000 av katolske aktivister sammen med Centre d’Information nationale Robert Rumilly. Grunnlegger og leder av partiet var Gilles Noël.

Partiets program var en blanding av kristen konservatisme og Québecnasjonalisme. Partiet sa seg bekymret for den lave fødselsraten i Québec, stilte seg i opposisjon mot likekjønnet ekteskap og abort, og ønsket mer støtte til familier og større tilgjengelighet av forbruksprodukter laget i Québec. 

Partiet fikk  stemmer ved valget i april 2003, dette tilsvarte 0,1 % av stemmetallet, og  stemmer ved valget i mars 2007, som tilsvarte 0,04% av stemmetallet.

Partiet skiftet navn i 2012, og ble oppløst i 2018.

## Referanser
7,5 mm Nagant

**7,5 mm Nagant** er en patron for Nagantrevolver

Den ble først brukt i 1887 av Sverige til sin Nagant M1887. Det norske forsvaret tok den i bruk fra 1893 da den belgiske Nagantrevolveren ble approbert i Norge som Nagant M1893. Prosjektilene til norsk/svensk Nagantrevolver var opprinnelig papirviklede blykuler med samme diameter som hylsa, de måtte derfor ha en innsnevret hæl for å gå ned i hylsa. Den norske Nagantrevolveren ble i 1914 byttet ut med Kongsberg Colt.

## Se også
* Liste over patrontyper

## Referanser
Sinmoo

**Sinmoo** eller **Shinmoo** hapkido (Shin moo hapkido) er en hapkido stilart grunnlagt av Grandmaster Ji Han-Jae. GM Ji er en vekjent hapkido utøver som har hatt mye så si for hapkidos utvikling og utbredning utenfor Koreas grenser.

Det er mye kontrovers rundt Jis uttalelser vedrørende hapkido, dets utvikling og ikke minst hvem som «fant opp» selve navnet. Ji hevder det var han som først brukte hapkido som navn. Men dette er det flere som bestrider.

## Eksterne lenker

* Oslo Hapkido Klubb
* Nordic Hapkido Federation
* Svensk Hapkido Forbund
* Global Hapkido Federation 
* Oslo Hapkido Klubb
* Sangrok Mudo Hapkido
* Hwardokwan Oslo
* Norges Kampsport Forbund
* Moss Mudo Hapkido
* Rosenborg Hapkido
Union pour la Démocratie Française

**Union pour la Démocratie Française (UDF)** (norsk: *Unionen for fransk demokrati*) var et lite sentrumsparti i Frankrike. Partiet  ble stiftet i 1978 som en valgallianse til støtte for presidenten Valéry Giscard d'Estaing for å skape en motvekt til gaullistene på høyresiden. Navnet på partiet ble tatt fra Giscard d'Estaings bok, *Fransk demokrati*.

På en ekstraordinær generalforsamling 30. november 2007 ble det besluttet at partiet skulle innlemmes i Mouvement démocrate (MoDem), partiet som ble stiftet av François Bayrou etter presidentvalget 2007.

## Referanser


## Eksterne lenker
*
Enema of the State

***Enema of the State*** er det tredje studioalbumet til det amerikanske bandet blink-182. Albumet ble gitt ut i juni i 1999 og regnes som gjennombruddsalbumet til bandet.

## Sporliste
# «Dumpweed» – 2:23
# «Don't Leave Me» – 2:23
# «Aliens Exist» – 3:13
# «Going Away to College» – 2:59
# «What's My Age Again?» – 2:28
# «Dysentery Gary» – 2:45
# «Adam's Song» – 4:09
# «All the Small Things» – 2:48
# «The Party Song» – 2:19
# «Mutt» – 3:23
# «Wendy Clear» – 2:50
# «Anthem» – 6:09

Singlene fra dette albumet er «What's My Age Again», «All the Small Thigs» og «Adam's Song».

## Kilder
* 

## Eksterne lenker
*
Palettkniv

**Palettkniv** er en knivlignende gjenstand med ikke-skjærende blad. Den blir brukt til å skrape paletten ren for malingrester.

Palettene i tre er ofte lakkert, og treverket dermed beskyttet mot kontakt med maling og løsemidler som kan ødelegge det. Samtidig er malingen beskyttet mot uheldige påvirkninger fra treverket. En skarp kniv kan lett skjære for dypt der et tynt stålblad uten egg bare skraper overflaten.

Palettkniv og maleskje blir i dag også brukt til å lage bilder med, med eller uten bruk av pensel i tillegg. Maleren Jakob Weidemann brukte forøvrig ifølge ham selv bare en gammel bordkniv til sine bilder.
Laurie Hughes

**Lawrence «Laurie» Hughes** (født 2. mars 1924 i Liverpool i England, død 9. september 2011) var en engelsk fotballspiller som spilte for Tranmere Rovers og Liverpool FC.

## Liv og spillerkarriere

Han vokste opp i Liverpool i Merseyside i England. Han var en sterk og talentfull midtstopper, som var veldig flink til å lese spillet til motstanderen, og stoppe det.

Hughes signerte for Liverpool fra Tranmere Rovers, hvor han hadde spilt som junior. Hans første kamp for sin nye klubb kom ikke før 5. januar 1946 i en 2-0 seier i FA-cupen på Sealand Road i Chester. Hans første og eneste mål for klubben kom mot Preston North End på Anfield den 8. desember 1951.  

I den første sesongen etter andre verdenskrig hjalp han klubben og vinne det første seriemesterskapet på 24 år.

Han ble i 1950 Liverpools første spiller i et verdensmesterskap da han spilte for  i VM i fotball 1950. Her fikk han sine tre eneste kamper på landslaget.

I 1952/53-sesongen rykket Hughes og Liverpool ned til andredivisjon. Han spilte sin siste kamp for Liverpool i 1957 mot Charlton den 28. september, 33 år gammel. Men han var lojal mot klubben han elsket og la ikke opp før i mai 1960.

### Meritter
* Serien i England: 1947

## Referanser




## Eksterne lenker
* 
*  Profil på Liverpoolfc.tv
*  Profil på Lfchistory.net
*  Profil på Englandfanzine.co.uk
Oppenborgen

**Oppenborgen** er en fellesbetegnelse for de to tettliggende bygdeborgene «**Ormekula**» og «**Slotteberget**», to forhistoriske forsvarsanlegg som ble trolig anlagt på Ringerike i perioden yngre romertid–folkevandringstiden (tilsvarende år 200–600 e.Kr.). Området ligger i ei kupert barskogkledd utmark kalt **Raukleiva**, men de fleste regner det som Kilemoen. 

Raukleiva ligger i gangavstand rett øst for den moderne bebyggelsen øverst i Oppenåsen og et lite stykke nord-nordvest for de gamle storgårdene gårdene Kile og Follum, i Ringerike kommune. Dette er kun få kilometer fra urgården Ve, som trolig var svært sentral for det store gravfeltet på Veien, som er synonymt med Buskerud fylkes 1000-års sted. Gravfeltet er et av Nordens største gravfelt fra eldre jernalder (500 f.Kr.–550 e.Kr.) og viser at området en gang i tiden må ha vært svært betydningsfullt på den tiden.

De to forsvarsanleggene ligger på hver sin side av ei 20–25 meters bred kløft i Raukleiva og består av to parallellgående åskammer, som ligger nord-nordvestlig og sør-sørøstlig retning i terrenget. Dette er kun noen steinkast fra den den gamle oldtidsveien mot Ådal og Valdres, den såkalte «*[[Vestre Ådal (vei)|Vestsideveien]]*», som for lengst har blitt utvidet til bilvei og asfaltert. Den østre bygdeborgen kalles «Ormekula» og den vestre «Slotteberget». Begge ligger på en bergtopp og er omgitt av stupbratte bergskrenter, kun med tilkomst fra nord. En av borgene viser spor etter en brann, i det steinene i muren er sintret på grunn av sterk varmepåvirkning. Begge har inngang fra sør. Begge forsvarsanleggene er forholdsvis likt utformet og har trolig tjent samme funksjon, men det er lite som tyder på at de ble benyttet som forsvar under krigerske handlinger.

Ormekula ligger på et platå med god plass og utsyn mot mot Ve og Veien, noe som samsvarer med teorien om at bygdeborger gjerne ble plassert slik at de hadde utsikt hjem. På de to platåene finnes to godt bevarte brønner, som aldri har gått tørre. Jordvollene på platået er formet som en hestesko. Man tenker seg at de var forsterket av en palisade av spissede tømmerstokker. Utenfor vollen er det plassert ut kampesteiner som skulle hefte eventuelle angripere, som også måtte forsere den sumplignende marken som omgir området rundt borgene, før de eventuelt kunne angripe selve forsvarsverkene.

## Se også
* Heradsbygda
* Hringariki Kulturminnepark
* Kulturminner i Ringerike
* Tjuvenborgen
* Tjuenbor'n
* Fjellbråtakollen
* Nærstad skanse
* Hesthagaberget (Hole)

## Referanser




## Kilder
* 
* 
*
SsangYong Rexton

**SsangYong Rexton** er en SUV-bilmodell produsert i Korea av SsangYong Motor Company fra 2001. Etterspørselen etter modellen har vært stor, og den selges over hele verden. Bilen kan leveres som to seters varebil eller med to, fem eller syv seter.

Bilen leveres kun med firehjulstrekk og med diesel 2,9, diesel 2,7 og 3,2 bensinmotor. 2,9-literen har samme motorblokk som Mercedes Benz' dieselmotor.

## Eksterne lenker
* 
* Test av Rexton rx290 på DinSide.no 
* Rexton – Testkonklusjon og Konkurrenter